**Megbízási szerződés**

**(4. rész)**

Amely létrejött egyfelől:

**Pécsi Tudományegyetem**

székhely: 7622 Pécs, Vasvári P. u. 4.

adószám: 15329798-2-02

PIR szám: 329794

OM azonosító: FI 58544

statisztikai számjel: 15329798-8542-312-02

pénzforgalmi jelzőszám: MÁK 10024003-00282716-00000000

képviselő: Jenei Zoltán, kancellár

mint Megbízó (továbbiakban: Megbízó)

másfelől

székhely:

adószám:

cégjegyzékszám:

statisztikai számjel:

pénzforgalmi jelzőszám:

képviselő:

mint Megbízott (továbbiakban: Megbízott)

között alulírott helyen és időben az alábbiak szerint

**Preambulum**

1. Felek rögzítik, hogy Megbízó „A Modern Városok Program második ütemében megvalósuló beruházások műszaki ellenőrzése***”*** tárgyban a Közbeszerzésekről szóló 2015. évi CXLIII. törvény Második rész, 81. § (1) bekezdés szerinti közbeszerzési eljárást folytatott le, a nyílt eljárás szabályai szerint.
2. Felek rögzítik, hogy a közbeszerzési eljárásban Megbízó alternatív (többváltozatú) ajánlat benyújtásának lehetőségét nem biztosította
3. Megbízó az ajánlattevők számára gazdasági társaság, vagy jogi személy (projekttársaság) létrehozását nem tette lehetővé.
4. Megbízó az eljárásban a részajánlat tétel lehetőségét biztosította.
5. Felek megállapítják, hogy a Megbízott, mint a legjobb ár-érték arányt megjelenítő ellenszolgáltatást tartalmazó ajánlatával az eljárás 4. részének nyertese lett.
6. Felek rögzítik, hogy a Kbt. szerinti eljáráshoz kapcsolódó valamennyi írásbeli dokumentáció, valamint a Megbízott ajánlata jelen megbízási szerződés (továbbiakban: Szerződés) részét képezi, azzal együtt értelmezendő, tekintet nélkül arra, hogy a dokumentumok fizikailag nem kerültek csatolásra a Szerződés törzsszövegéhez.
7. Szerződő Felek megállapítják, hogy a Szerződésben szabályozzák együttműködésüket és a Felek jogait és kötelezettségeit érintő minden olyan kérdést, melyek a Felek Szerződéses jogviszonyára alkalmazandók. A Felek kapcsolatuk fő alapelveként deklarálják, hogy a piaci tisztesség és a kölcsönös együttműködés fokozott követelményei szerint kívánnak eljárni.
8. Megbízott kijelenti, hogy vele szemben csőd-, felszámolási vagy végrehajtási eljárás nincs folyamatban, illetve ilyen eljárások bekövetkezésének veszélye nem áll fenn.

A Megbízott vállalja, hogy a másik Felet haladéktalanul értesíti, amennyiben olyan körülmény merülne fel, amely jelen pontban foglalt valamely eljárás kezdeményezését eredményezheti.

1. Mindkét Fél kijelenti, hogy sem jóhiszeműen, sem rosszhiszeműen, sem a múltban nem hallgatott el, sem a szerződés időtartama alatt nem fog elhallgatni semmiféle a szerződés teljesítése tekintetében bármilyen szempontból releváns információt, ami kihatással lehet a jelen megállapodásban foglaltakra.
2. **A szerződés tárgya**
   1. A Megbízott feladata, hogy az Modern Városok Program keretében megvalósuló a PTE Műszaki és Informatikai Kar építész és gépész műhelyek (É-G 81-56) kivitelezéséhez kapcsolódó (továbbiakban: Beruházás), komplex szakági műszaki ellenőrzést elvégezze a Megbízott ajánlatában a műszaki leírásban és a Szerződésben meghatározott feltételek szerint a szerződés időtartama alatt.
   2. Megbízott a Szerződés aláírásával a megbízást elfogadja.

**2. Teljesítéssel kapcsolatOs rendelkezések**

2.1. Felek megállapodnak, hogy az 1.1. pontban megjelölt tevékenység végzésének helye (teljesítési hely): 7624 Pécs, Boszorkány u. 2.

2.2. Felek megállapodnak abban, hogy a Megbízott a Szerződés hatályba lépésétkövetően, a Megbízó által írásban megküldött felkérésben megjelölt naptól kezdődően, a Szerződés 1.1. pontjában meghatározott feladatai körében szakági műszaki ellenőrök igénybevétele útján – figyelemmel az épített környezet alakításáról és védelméről szóló 1997. évi LXXVIII. törvény 43. § (1) bekezdés e)-h) pontjaiban foglaltak mellett - köteles:

- Megbízó igényeinek megfelelően a hatósági engedélyezései eljárásokban közreműködni

- az építőipari kivitelezési tevékenység, az építési-szerelési munka szakszerűségét ellenőrizni a jogerős építési (létesítési) engedély és a hozzá tartozó jóváhagyott építészeti-műszaki dokumentáció, valamint a kivitelezési dokumentáció alapján,

- az építmény kitűzése helyességét, szükség esetén a geotechnikai, környezetvédelmi és egyéb felmérések, vizsgálatok megtörténtét ellenőrizni,

- az építési naplókat ellenőrizni, a bejegyzéseket és egyéb jegyzőkönyveket ellenjegyezni, észrevételezni

- a hibákat, hiányosságokat, eltéréseket feltüntetni az építési naplóban,

- a műszaki, illetve gazdasági szükségességből indokolt tervváltoztatásokkal kapcsolatos javaslatokat megtenni a Megbízó részére,

- az eltakarásra kerülő szerkezetek ellenőrzését elvégezni, az eltakarást megelőzően fotódokumentációt készíteni, a műszakilag indokolt további vizsgálatokat meghatározni, az ellenőrzéseket és a vizsgálatok adatait, valamint a szükséges intézkedéseket bejegyezni az építési naplóba.

- a műszaki átadás-átvételi eljárásban részt venni,

- egyes építményfajták műszaki teljesítmény-jellemzőit ellenőrizni, a technológiával összefüggő biztonsági előírások betartását ellenőrizni,

- a beépített építési termékek teljesítmény nyilatkozatai meglétének ellenőrzése,

- az építési műszaki ellenőri feladatok elvégzését dokumentálni az építési naplóban,

- műszaki kérdésekben a Megbízó döntéseit előkészíteni,

- Megbízó erre irányuló igénye esetén műszaki kérdésekben javaslatot tenni (pl. szakértő bevonására),

- a pénzügyi elszámolásokat, felméréseket ellenőrizni,

- az átadási dokumentációt ellenőrizni, annak megfelelőségéről Megbízó felé írásban nyilatkozni,

- teljesítésigazolást kiállítani, illetve a teljesítés igazolást rögzíteni az építési naplóban, a fővállalkozó kivitelező által megküldött teljesítésről szóló értesítés kézhezvételétől – ha szerződés vagy jogszabály átadás-átvételi eljárást határoz meg, ennek lezárásától – számított, tizenöt munkanapon belül, ezt követően a teljesítésigazolást megküldeni a Megbízó részére

- a szerződésben meghatározott vállalkozói díj és a számlázható összegre tett javaslat eltérése esetén az eltérést indokolni

- a felelős műszaki vezető tevékenységét a 191/2009 (IX. 15) Kormányrendeletben foglaltak szerint ellenőrizni.

- a kooperációs üléseken az ülés tárgya szerinti szakértelemmel rendelkező műszaki ellenőr(ök) jelenlétét biztosítani

- a kooperációs értekezletről – Megbízó ezzel ellentétes írásbeli nyilatkozata hiányában – jegyzőkönyvet készíteni

- a kivitelezés előrehaladásáról havonta jelentést készíteni, amely tartalmazza, hogy a kivitelezés pénzügyi, műszaki szempontból az ütemtervben foglaltaknak megfelelően halad-e, továbbá a Megbízott köteles a jelentéshez fotódokumentációt is készíteni.

- a kivitelezés befejezését követően az utó-felülvizsgálati eljárásban részt venni a kivitelezési munkák sikeres átadásától számított 12, 24 és 36 hónap elteltével.

2.3. Felek megállapodnak, hogy Megbízó a 2.2. pontban megjelölt felkérés megküldésével egyidejűleg átad minden rendelkezésére álló olyan műszaki szakmai dokumentumot Megbízott részére, amely a jelen Szerződésben meghatározott feladatainak ellátásához szükséges, illetve vállalja, hogy amennyiben ezek, vagy a Megbízott feladatainak ellátásához szükséges egyéb dokumentumok az értesítés megküldésekor még nem állnak rendelkezésére, úgy azokat a kézhezvételt követő 3 munkanapon belül átadja Megbízott részére. A dokumentumok átadásának elmaradásából, késedelmes teljesítéséből eredő károkért Megbízó a felelős.

2.4. Felek megállapodnak abban, hogy Megbízott a Szerződés mindkét fél általi aláírásával egyidejűleg köteles Megbízót tájékoztatni a Szerződés teljesítésében közreműködő személyekről. Ennek elmaradásából, késedelmes teljesítéséből eredő károkért Megbízott a felelős

2.5. Felek megállapodnak abban, hogy Megbízó a Megbízott által leadott névlista alapján köteles biztosítani a Szerződés teljesítésében közreműködő személyek részére a teljesítéssel érintett telephelyre való bejutását lehetőségét. Ennek elmaradásából, késedelmes teljesítéséből eredő károkért Megbízó a felelős.

2.6. Felek megállapodnak, hogy Megbízott – rendkívüli esemény bekövetkezése esetén - Megbízó értesítésétől számított ….. órán belül biztosítja az érintett szakági műszaki ellenőr jelenlétét Beruházás helyszínén.

2.7. A Megbízott kijelenti, hogy rendelkezik a műszaki leírásban megjelölt szakági műszaki ellenőri tevékenységek folytatásához szükséges szakértelemmel és engedélyekkel, továbbá szavatolja, hogy az engedélyekkel a szerződés teljes időtartama alatt rendelkezni fog.

2.8. A Megbízott kijelenti, hogy a tevékenysége végzése tekintetében a szerződés teljes időtartamára vonatkozóan 1.000.000 Ft/káresemény és 3.500.000 Ft/év felelősségbiztosítással rendelkezik.

**3. Megbízási díj, számlázás, fizetés módja**

3.1. Felek megállapodnak abban, hogy a Megbízottat a szerződésben meghatározott feladatai szerződés szerinti teljesítésének ellenértékeként

nettó ……. Ft+ÁFA

megbízási díj illeti meg.

3.2. Felek megállapodnak abban, hogy a 3.1. pontban foglalt megbízási díj fix garantált díj, ami tartalmazza a Megbízottnak a Szerződés teljesítése körében felmerült valamennyi kiadását és költségét, így a Megbízott a Megbízótól további díjazásra nem tarthat igényt.

3.3. Felek megállapodnak abban, hogy a Megbízott a Beruházás során 2 db részszámla és 1 db végszámla benyújtására jogosult.

3.4. Felek megállapodnak abban, hogy Megbízott az első részszámlát a munkaterület átadásától számított 90 napot a második részszámlát a 180. napot, míg a végszámlát a Beruházás kivitelezésének befejezését követően, a műszaki átadás-átvételi eljárás sikeres lezárása után jogosult kiállítani.

3.5. Felek megállapodnak abban, hogy a részszámlázások alkalmával Megbízott az elvégzett hiba és hiánymentes tevékenységek arányának megfelelően jogosult a Megbízási díj arányos részéről számlát kiállítani.

3.6. Felek megállapodnak, hogy Megbízó feljogosított képviselője a munkaterület átadásától számított 90., illetve 180. napot követő 15 napon belül a Kbt. 135. § (1) bekezdésében meghatározottak szerint részteljesítésigazolást állít ki a Megbízott részére.

3.7. A Megbízott a részteljesítésigazolás alapján jogosult a részteljesítéséről számlát kiállítani.

3.8. Felek Megállapodnak, hogy Megbízó feljogosított képviselője a Beruházás bejezését követő műszaki átadás-átvételi eljárás eredményes lezárását követő 15 napon belül a Kbt. 135. § (1) bekezdésében meghatározottak szerint végteljesítési igazolást állít ki a Megbízott részére.

3.9. Megbízott a részszámlákat és a végszámlát (továbbiakban együtt: Számlák) az általános forgalmi adóról szóló 2007. évi CXXVII. tv. 169. §-ában, továbbá a számvitelről szóló 2000. évi C. tv. 167. §-ának (1) és (3) bekezdésében, valamint a 23/2014 (IV.30.) NGM rendeletben meghatározott tartalmi és formai követelményeknek megfelelően köteles kiállítani. A Megbízott a Számlákhoz köteles csatolni a teljesítésigazolás egy példányát, továbbá a Számlákon köteles feltüntetni a Megbízó által előzetesen rendelkezésére bocsátott SAP azonosítószámot, továbbá a Modern Városok Program megjelölést.

3.10. A 3.9. pontban meghatározott követelményeknek nem megfelelően kiállított Számlákat a Megbízó nem fogadja be, azt kiegyenlítés nélkül visszaküldi az Megbízott székhelyére és az ebből eredő fizetési késedelemért a Megbízó felelősséget nem vállal.

3.11. Az ajánlattétel, az elszámolás és a kifizetés pénzneme: magyar forint (HUF).

3.12. Számlázási cím és számlaküldési cím: Pécsi Tudományegyetem (7622 Pécs, Vasvári P. u. 4.).

3.13. Amennyiben a Megbízott a Számlákat nem a Szerződés 3.12. pontjában meghatározott címre küldi meg, a Megbízó az ebből eredő késedelemért nem vállal felelősséget

3.14. Felek megállapodnak abban, hogy a Számlák kiegyenlítése a Kbt. 135. § (3) bekezdése és a Polgári Törvénykönyvről szóló 2013. évi V. törvény (továbbiakban: Ptk.) 6:130. § (1) – (2) bekezdése alapján, - figyelemmel az adózás rendjéről szóló 2003. évi XCII. törvény (Art.) 36/A.§ és 36/B.§-ban foglalt rendelkezésekre is, 30 napon belül, banki átutalással történik. A 1035/2016. (II. 9.) Korm. határozat 4. pontja alapján a Felek megállapodnak abban, hogy amennyiben a jelen Szerződés ellenértékekével kapcsolatosan európai uniós forrás kerül felhasználásra, abban az esetben a számla kiegyenlítésére a 272/2014. (IX. 5). Korm. rendelet rendelkezéseit kell alkalmazni.

3.15. A Megbízó tájékoztatja a Megbízottat, ***hogy a megbízási díj a Modern Városok Program részeként megvalósuló Pécsi Tudományegyetem idegen nyelvű képzései bővítéséhez kapcsolódó kapacitás fejlesztéshez, valamint a kutatási-fejlesztési potenciáljának fejlesztéséhez szükséges források biztosításáról szóló 1035/2016. (II.9.) Korm. rendeletben foglaltak alapján 100 %-ban a Modern Városok Programból kerül kifizetésre.***

3.16. Amennyiben a Megbízó valamely (rész-, vagy vég)számla kiegyenlítésével késedelembe esik, a Megbízott a Ptk. 6:155. §-a szerinti késedelemi kamatra tarthat igényt.

**4. A Felek további jogai és kötelességei**

4.1. A Megbízott köteles a Megbízó utasításait követni.

4.2. A Megbízott a Megbízó utasításától akkor térhet el, ha ezt a Megbízó érdeke feltétlenül megköveteli, és a Megbízó előzetes értesítésére már nincs mód. Ilyen esetben a Megbízót késedelem nélkül értesíteni kell. Ha a Megbízó célszerűtlen vagy szakszerűtlen utasítást ad, a Megbízott köteles őt erre figyelmeztetni. Ha a Megbízó a figyelmeztetés ellenére utasítását fenntartja, a Megbízott a szerződéstől elállhat, illetve a szerződést felmondhatja, vagy a feladatot a Megbízó utasításai szerint, a megbízó kockázatára elláthatja. Meg kell tagadnia az utasítás teljesítését, ha annak végrehajtása jogszabály vagy hatósági határozat megsértésére vezetne, vagy veszélyeztetné mások személyét vagy vagyonát.

4.3. A Megbízott köteles a Megbízót tevékenységéről és a feladat állásáról kívánságára, szükség esetén e nélkül is tájékoztatni. A Megbízott köteles a Megbízót tájékoztatni, ha közreműködő igénybevétele vált szükségessé, vagy ha a felmerült új körülmények az utasítások módosítását teszik indokolttá. A Megbízott köteles a Megbízót a megbízás teljesítéséről késedelem nélkül értesíteni.

**5. Alvállalkozók**

5.1. A Megbízott a teljesítéshez az alkalmasságának igazolásában részt vett szervezetet a 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Megbízott e szervezet vagy szakember nélkül vagy a helyette bevont új szervezettel vagy szakemberrel is megfelel – amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel – azoknak az alkalmassági követelményeknek, amelyeknek a Megbízott a közbeszerzési eljárásban az adott szervezettel vagy szakemberrel együtt felelt meg.

5.2. A Megbízott legkésőbb a Szerződés megkötésének időpontjában köteles a Megbízónak valamennyi olyan alvállalkozót bejelenteni, amely részt vesz a Szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

5.3. A Megbízott a Szerződés teljesítésének időtartama alatt köteles a Megbízónak minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

5.4. A Megbízott felel az alvállalkozók teljesítéséért, szakmai, műszaki színvonalukért és pénzügyi alkalmasságukért. Az Megbízott felelősségét a Megbízó felé az alvállalkozók igénybevétele nem befolyásolja.

5.5. A Megbízott gondoskodik a különböző alvállalkozók irányításáról, utasításáról és a közöttük meglévő együttműködésről.

5.6. A Megbízó és az alvállalkozók nincsenek jogviszonyban. A Megbízott kötelezettsége az alvállalkozók közvetlen fizetési igényeinek rendezése és a Megbízó minden ilyen igénytől való mentesítése.

5.7. Jogszerűen igénybevett alvállalkozó esetén a Megbízott az alvállalkozó teljesítéséért úgy felel, mintha a munkát saját maga végezte volna el. Jogszerűtlenül igénybe vett alvállalkozó esetén a Megbízott felelős minden olyan kárért, amely alvállalkozó igénybevétele esetén nem következett volna be.

**6. Szerződés megszűnése és módosítása**

6.1. Felek megállapodnak, hogy a Szerződés hatályba lépésének feltétele, hogy a Szerződéssel érintett létesítmény(ek) vonatkozásában Megbízó által lefolytatott kivitelezési közbeszerzési eljárás eredményes lezárásának következtében a kivitelezési szerződés megkötésre kerüljön.

6.2. A szerződés megszűnik:

- a szerződés 2.2. pontjában meghatározott feladatok elvégzésével, vagyis a kivitelezést követő utó-felülvizsgálati eljárás lezárulásával (szerződésszerű teljesítés).

- elállással

- felmondással

6.3. Felek rögzítik, hogy bármelyik Fél a másik Fél szerződésszegése esetén – ideértve azt az esetet is, ha a Megbízottal szemben a Megbízási díj 30 %-át elérő kötbér érvényesítésére kerül sor – jogosult a Szerződést a másik Félhez intézett egyoldalú, indokolással ellátott írásbeli nyilatkozatával, azonnali hatállyal megszűntetni (rendkívüli felmondás).

6.4. A Megbízó felmondása esetén a Megbízó köteles megtéríteni a Megbízottnak a felmondással okozott kárt, kivéve, ha a felmondásra a Megbízott szerződésszegése miatt került sor.

Ha a Szerződést a Megbízott alkalmatlan időben mondta fel, köteles megtéríteni a Megbízónak a felmondással okozott kárt, kivéve, ha a felmondásra a Megbízó szerződésszegése miatt került sor.

6.5. Felek megállapodnak abban, hogy a Megbízó a Szerződést a Megbízotthoz intézett egyoldalú, írásos nyilatkozatával felmondhatja, vagy a Ptk, szerint attól elállhat, ha:

* feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* a Megbízott nem biztosítja a Kbt. 138. §-ban foglaltak betartását, vagy a Megbízott személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.

6.6. A Megbízó köteles a Szerződést felmondani, vagy a Ptk.-ban foglaltak szerint elállni, ha a Szerződés megkötését követően jut tudomására, hogy a Megbízott tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

6.7. Felek megállapodnak abban, hogy a Megbízó jogosult és köteles a Szerződést azonnali hatállyal, a Megbízotthoz intézett egyoldalú, írásos nyilatkozatával felmondani, vagy a Ptk.-ban foglaltak szerint elállni, ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon:

-  amennyiben a Megbízottban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

- amennyiben a Megbízott közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

6.8. A Megbízott tudomásul veszi, hogy

- nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Megbízott adóköteles jövedelmének csökkentésére alkalmasak;

- a Szerződés teljesítésének teljes időtartama alatt köteles tulajdonosi szerkezetét a Megbízó számára megismerhetővé tenni és a Kbt. 143. § (3) bekezdése szerinti ügyletekről a Megbízót haladéktalanul értesíteni.

6.9. Amennyiben a Megbízott a 6.8. pontban foglalt valamelyik kötelezettségét megszegi, a Megbízó jogosult és köteles a Szerződést azonnali hatállyal felmondani, vagy a Ptk.-ban foglaltak szerint elállni.

6.10. Felek megállapodnak abban, hogy amennyiben a Megbízó a Szerződésben szabályozott felmondási jogával él, a Megbízott kifejezetten lemond az elmaradt haszna iránti igény érvényesítéséről a Megbízóval szemben. Felek megállapodnak abban, hogy a Megbízott a Szerződés aláírásával mindennemű, a Szerződés megszűnéséből eredő igény érvényesítéséről kifejezetten lemond, amennyiben a Szerződés megszüntetése a Megbízott szerződésszegő magatartásának következménye.

6.11. Felek rögzítik, hogy a Szerződést kizárólag írásban, a Kbt. 141 §-ában foglalt rendelkezések maradéktalan betartása mellett módosíthatják

1. **Kötbér**
   1. Felek megállapodnak abban, hogy a Ptk. 6:186. § (1) bekezdésére tekintettel Megbízott pénz fizetésére kötelezi magát, ha olyan okból, amelyért felelős megszegi a Szerződést.
   2. Amennyiben Megbízott a feladatait – olyan okból, amelyért felelős – nem, vagy nem a szerződésben foglaltaknak megfelelően látja el, úgy Megbízott hibás teljesítési kötbért köteles fizetni Megbízó részére.

7.3. A hibás teljesítési kötbér alapja a nettó Megbízási díj.

7.4. Felek megállapodnak, hogy hibás teljesítésnek tekintik, ha a Megbízott a szerződés 2.2. pontjában rögzített valamely feladatát nem végzi el, és azt a Megbízó felhívására a Megbízó által megjelölt póthatáridőn belül sem végzi el, vagy a kooperációs ülésen nem jelenik meg és megfelelő helyettesítéséről sem gondoskodik, vagy nem tesz eleget a 2.6. pontban foglaltak szerinti megjelenési kötelezettségének

7.5. Felek rögzítik, hogy Megbízó a 7.4. pontban foglaltak észlelése esetén jegyzőkönyvet vesz fel, amelyben pontosan rögzíti a teljesítés tekintetében észlelt hibát. Amennyiben Megbízott a hibát nem ismeri el, úgy Felek kötelesek egyeztetés tartani, és a vitatott teljesítés körülményeit megvizsgálni.

7.6. Felek megállapodnak, hogy a hibás teljesítési kötbér mértéke a 7.4. pont tekintetében esetenként a 7.3. pontban meghatározott kötbéralap 1 %-a.

7.7. Az esedékessé vált kötbér összegéről a Megbízó kötbérértesítőt állít ki a Megbízott felé, amelyet a Megbízott annak kézhezvételétől számított 15 (tizenöt) naptári napon belül átutalással köteles kiegyenlíteni a kötbérértesítőn feltüntetett bankszámlára. Amennyiben a kötbér mértéke eléri a Megbízási díj 30 %-át, úgy Megbízó a szerződést jogosult - a 6.3. pontban foglaltak szerint - felmondani.

7.8. A Megbízó kötbérigényét attól függetlenül érvényesítheti, hogy a Megbízott szerződésszegéséből kára származott-e.

7.9. A Megbízó a kötbér mellett érvényesítheti a kötbért meghaladó kárát is.

7.10. A Megbízó a szerződésszegéssel okozott kárának megtérítését akkor is követelheti, ha kötbérigényét nem érvényesítette.

7.11. Felek rögzítik, hogy a Ptk. 6:187. § (2) bekezdése alapján Megbízó (jogosult) a hibás teljesítés miatti kötbér mellett nem érvényesíthet szavatossági igényt

1. **Vis maior**
   1. A vis maior esemény (a továbbiakban: Vis Maior Esemény) olyan, a Felek akaratától, cselekedeteitől és személyétől függetlenül bekövetkező, emberi erővel el nem hárítható, előre nem látható, külső esemény, amely egyik Félnek sem róható fel, - mint például háború, polgári felkelés, munkabeszüntetés, természeti katasztrófa, sztrájk - amely számottevő módon akadályozza vagy lehetetlenné teszi a jelen Szerződés teljesítését, feltéve, hogy ezek a körülmények a jelen Szerződés aláírását követően jönnek létre, illetve a jelen Szerződés aláírását megelőzően jönnek ugyan létre, de a jelen Szerződés teljesítésére kiható következményeik az említett időpontban még nem voltak előre láthatóak.
   2. A Vis maior esemény mentesíti a Feleket a Szerződés szerinti kötelezettségeik teljesítése alól, olyan mértékben, amennyire a Vis maior esemény az érintett Felet gátolja a szerződéses kötelezettségeinek a teljesítésében. A mentesítés kizárólag arra az időre szól, ameddig a szóban forgó Vis maior esemény hatása fennáll.
   3. A Felek megállapodnak abban, hogy a Szerződés - részükre fel nem róható – nem teljesítését, illetve nem megfelelő teljesítését eredményező, az érdekkörükön kívül bekövetkezett Vis maior eseményekről egymást haladéktalanul értesítik és a következmények elhárításával kapcsolatban a Ptk. megfelelő szabályai szerint, egymással ésszerűen és indokoltan együttműködve járnak el.
   4. A Vis maior események által érintett Fél köteles a másik Félnek haladéktalanul megküldött tájékoztatásában megjelölni a Vis maior esemény kezdetét, jellegét és - amennyiben lehetséges -, várható végét.
   5. A Vis maior esemény önmagában nem mentesíti az azt bejelentő Felet a Szerződés szerint egyébként teljesítendő olyan kötelezettségei alól, amelyek a Vis maior esemény bekövetkezését megelőzően már esedékesek voltak, illetve amelyek teljesítését a Vis maior esemény nem érinti.
2. **Titoktartás**
   1. Szerződő felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik (továbbiakban együtt: bizalmas információ), üzleti titokként kezelik, azokat harmadik félnek nem adják ki, illetve csak a szerződés teljesítéséhez szükséges mértékben használják fel.
   2. Szerződő felek kijelentik, hogy az információs önrendelkezési jogról és az információszabadságról szóló 2011. évi CXII. törvény rendelkezései értelmében személyre vonatkozó személyes adatokat, különleges adatokat üzleti titokként kezelik, azokat harmadik félnek nem adják ki, illetve csak a Szerződés teljesítéséhez szükséges mértékben használják fel.
   3. A Felek kötelezettséget vállalnak arra, hogy a bizalmas információkat sem a Szerződés időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a Szerződés tárgyával össze nem függő módon nem használják fel, illetve azzal nem élnek vissza.
   4. Nem tartozik a titoktartási kötelezettség körébe azon adat, illetve információ,

- amely köztudomású;

- amelyet nem a Szerződés megsértésével hoztak nyilvánosságra;

- amely nyilvánosságra hozatali korlátozás nélkül a másik Fél birtokában volt már azelőtt, hogy azt a nyilvánosságra hozó Féltől megkapta volna;

- amelyet a használó Fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;

- amelyet az egyik Fél a másik Fél bizalmas információjának felhasználása nélkül maga hozott létre; vagy

- amelyet az adott Félnek - jogszabályban meghatározott - kötelessége átadni az illetékes hatóság számára.

* 1. Ezen kötelezettségei megszegésével okozott kárért a szerződésszegő Fél kártérítési felelősséggel tartozik. A titoktartási és adatvédelmi kötelezettség a szerződő Felek alkalmazottját, tagját, megbízottját a Felekkel azonos módon terheli.

1. **Megbízott nyilatkozatai**
   1. A Megbízott kijelenti, nem fizet, illetve számol el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Megbízott adóköteles jövedelmének csökkentésére alkalmasak;
   2. A Megbízott kijelenti, hogy a Szerződés teljesítésének teljes időtartama alatt tulajdonosi szerkezetét a Megbízó számára megismerhetővé teszi és a Kbt. 143. § (3) bekezdése szerinti ügyletekről a Megbízót haladéktalanul értesíti.

**11. A Felek egyéb megállapodásai**

11.1. Felek megállapodnak abban, hogy a külföldi adóilletőségű Megbízott köteles a Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Megbízóra vonatkozó adatokat az országok közötti jogsegély igénybevétele nélkül.

* 1. A Felek mindenkor a piaci tisztesség és a kölcsönös együttműködés fokozott követelményei szerint járnak el, a szerződés teljesítésével kapcsolatos valamennyi releváns információt késedelem nélkül egymás tudomására hoznak.

11.3. Felek megállapodnak abban, hogy minden, a Szerződés keretében egymásnak küldött értesítésnek írott (levél, fax) formában kell történnie. A Felek közti levelezés nyelve: magyar.

11.4. Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek Szerződésben meghatározott értesítési címére írásban – tértivevénnyel vagy más módon igazolt levél, telefax útján – küldték meg.

11.5. Felek megállapodnak abban, hogy amennyiben a tértivevényes postai küldemény „ismeretlen”, „ismeretlen helyre költözött”, „nem vette át”, „az átvételt megtagadta” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.

11.6. Felek megállapodnak, hogy a teljesítés igazolásra jogosult személy(ek)et, illetve az együttműködésre feljogosított képviselő(k)et a Szerződés 5. számú melléklete tartalmazza:

11.7. Felek megállapodnak abban, hogy amennyiben a kapcsolattartók, teljesítés igazolók személyében változás következik be, az érintett Fél köteles a másik felet erről haladéktalanul, írásban tájékoztatni. A tájékoztatás tudomásul vételét a másik Fél köteles haladéktalanul, írásban visszaigazolni. A bejelentés kézhezvételét követően kapcsolattartónak az újonnan bejelentett személy minősül. Felek megállapodnak abban, hogy a kapcsolattartó személyének megváltozására vonatkozó bejelentés és annak visszaigazolása nem minősül szerződésmódosításnak.

11.8. A Megbízott tudomásul veszi, hogy a Megbízó az államháztartásról szóló 2011. évi CXCV. törvény (a továbbiakban: Áht.) 41. § (6) bekezdés értelmében olyan jogi személlyel, jogi személyiséggel nem rendelkező szervezettel nem köthet érvényesen visszterhes szerződést, illetve ilyen szerződés alapján nem teljesíthet kifizetést, amely szervezet nem minősül a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek. A Megbízott kijelenti, hogy átlátható szervezetnek minősül, erre vonatkozó nyilatkozata a Szerződés 4. számú mellékleteként csatolva. A Megbízott hozzájárul ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, a Megbízó az Áht. 54/A. §-ban meghatározott – átláthatóságával összefüggő - adatokat kezelje. Ha a nyilatkozatában foglaltakban változás következik be, a Megbízott haladéktalanul köteles erről a Megbízót tájékoztatni. A Megbízott tudomásul veszi, hogy a valótlan tartalmú nyilatkozat alapján kötött szerződést a Megbízó jogosult és egyben köteles azonnali hatállyal – illetve ha szükséges olyan időpontra, hogy a feladat ellátásáról gondoskodni tudjon –felmondani, vagy - ha a szerződés teljesítésére még nem került sor - a Szerződéstől elállni.

11.9. Felek megállapodnak abban, hogy a Szerződésből eredő, közöttük felmerült vitás kérdéseket elsősorban kapcsolattartóik útján, tárgyalásos úton rendezik. Ennek eredménytelensége esetére hatáskörtől függően kikötik a Megbízó székhelye szerinti rendes bíróság kizárólagos illetékességét.

11.10. Felek rögzítik, hogy amennyiben a közbeszerzési eljárás dokumentumai között eltérés, ellentmondás tapasztalható, a dokumentumok közötti ellentmondás feloldására a Felek az alábbi sorrendet (dokumentum hierarchia) állítják fel:

1. szerződés és mellékletei

2. kiegészítő tájékoztatásra adott ajánlatkérői válaszok

3. tárgyalási jegyzőkönyv

4. ajánlattételi felhívás és dokumentáció

5. ajánlattevő ajánlata.

11.11. Jelen szerződésben nem szabályozott kérdésekben a Közbeszerzésekről szóló 2015. évi CXLIII. törvény, az építőipari kivitelezési tevékenységről szóló 191/2009 Kormányrendelet és a Polgári Törvénykönyvről szóló 2013. évi V. törvény rendelkezései az irányadók.

11.12. A Szerződés hat eredeti, egymással mindenben megegyező példányban készült, melyből öt példány a Megbízót, egy példány a Megbízottat illeti.

A szerződést és annak mellékleteik a Felek elolvasták, megértették, és mint akaratukkal mindenben megegyezőt, jóváhagyólag írták alá.

Mellékletek:

1. számú melléklet: Felelősségbiztosítás
2. számú melléklet: Átláthatósági nyilatkozat
3. számú melléklet: Megbízott nyilatkozata az igénybe venni kívánt alvállalkozókról
4. számú melléklet: Megbízott nyilatkozata a teljesítésbe bevont alvállalkozókról
5. számú melléklet: Kapcsolattartók, teljesítésigazolás kiállítására jogosult személy(ek)

Pécs, 2017.

|  |  |  |
| --- | --- | --- |
| Pécsi Tudományegyetem |  |  |
| Jenei Zoltán |  |  |
| kancellár |  |  |
| Megbízó |  | Megbízott |

Ellenjegyzők a Megbízó részéről:

Jogi ellenjegyző:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Zámbó Balázs

osztályvezető

Pécsi Tudományegyetem

Pénzügyi ellenjegyző:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vargáné Korn Anett

pénzügyi ellenjegyző

Pécsi Tudományegyetem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Péter Zsófia

projektmenedzser

Pécsi Tudományegyetem

**1. számú melléklet**

**Felelősségbiztosítás**

**2. számú melléklet**

**NYILATKOZAT**

Alulírott ………………………….. a …………………………./partner neve/ (……………………………..partner székhelye) képviselőjeként az államháztartásról szóló törvény végrehajtásáról szóló 368/2011 (XII. 31.) Korm. rendelet 50. § (1a) bekezdése alapján nyilatkozom, hogy az általam képviselt gazdasági társaság a nemzeti vagyonról szóló 2011. évi CXCVI. törvény 3. § (1) bekezdése 1. pontjában foglaltak alapján átlátható szervezetnek minősül.

Tudomásul veszem, hogy a jelen nyilatkozatomban foglaltak változása esetén haladéktalanul köteles vagyok a változásról a Megrendelőt/Szerződőt tájékoztatni mindaddig, amíg a közöttünk fennálló visszterhes jogügylet alapján Megrendelőnek/Szerződőnek fizetési kötelezettsége áll fenn a ……………………………………..(partner neve) szemben. Amennyiben nyilatkozatom valótlan tartalmú, a Megrendelő/Szerződő a megrendelést/szerződést felmondja vagy – ha a teljesítésre még nem került sor - a megrendeléstől/szerződéstől eláll. Ebben az esetben a felmondásból, elállásból eredő kár megtérítését a ……………………………………..(partner neve) nem követelheti.

………………………………

cégszerű aláírás

**3. számú melléklet**

***A teljesítésbe bevonni kívánt alvállalkozókról***

***(A SZERZŐDÉS ALÁÍRÁSÁVAL EGYIDEJŰLEG KITÖLTENDŐ)***

*A Kbt. 3. § 2. pontja értelmében alvállalkozó az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve*

1. azon gazdasági szereplőt, amely tevékenységét kizárólagos jog alapján gyakorolja,
2. a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,
3. építési beruházás esetén az építőanyag-eladót.

**„A” változat[[1]](#footnote-1)**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozatom, hogy a Szerződés **teljesítéséhez nem kívánok igénybe venni alvállalkozót.**

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

**„B” változat**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozatom, hogy a Szerződés teljesítéséhez **az alábbi alvállalkozókat kívánom igénybe venni:**

|  |  |  |  |
| --- | --- | --- | --- |
| **Alvállalkozó**  **neve** | **Alvállalkozó székhelye (címe)** | **Alvállalkozó adószáma** | **Alvállalkozó pénzforgalmi jelzőszáma** |
|  |  |  |  |
|  |  |  |  |
|  |  |  |  |
|  |  |  |  |

Nyilatkozom, hogy a fent megjelölt alvállalkozók nem tartoznak a Kbt. 62. §-ában megjelölt kizáró okok hatálya alá.

Tudomásul veszem, hogy a Kbt. 138. § (3) bekezdése értelmében a Szerződés időtartama alatt köteles vagyok minden további – a teljesítésbe bevonni kívánt – alvállalkozót előzetesen bejelenteni a Megrendelő/Szerződő partner felé, továbbá nyilatkozni arról, hogy az igénybe venni kívánt alvállalkozó(k) nem áll(nak) a Kbt. 62. §-ában meghatározott kizáró okok hatálya alatt.

*Építési beruházás és szolgáltatás megrendelése esetén alkalmazandó:*

Tudomásul veszem, hogy a Kbt. 138. § (1) bekezdése alapján az alvállalkozói teljesítés összessített aránya nem haladhatja meg a teljesítésem arányát.

A Kbt. 138. § (5) bekezdése alapján vállalom, hogy a teljesítésben részt vevő alvállalkozók nem vesznek igénybe a saját teljesítésük 50%-át meghaladó mértékű további közreműködőt.

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

***4. számú melléklet***

***A teljesítésbe bevont alvállalkozókról***

***(A TELJESÍTÉS ELISMERÉSÉNEK IDŐPONTJÁIG SZÜKSÉGES BENYÚJTANI)***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Munka megnevezése:** | | ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** | | | |  |  | |  | |  |
| **SAP azonosító:** | | ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** | |  | |  |  | |  | |  |
| **Szerződésszám:** | | PTE/\_\_\_\_\_\_\_\_\_\_\_\_\_\_\_\_\_\_\_/2016 | |  | |  |  | |  | |  |
|  |  |  | |  | |  |  | |  | |  |
| Alulírott \_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozom, hogy a teljesítés során az alábbi alvállalkozókat vettem igénybe: | | | | | | | | | | |  |
|  |  |  | |  | |  |  | |  | |  |
|  |  |  | |  | |  |  | |  | |  |
|  |  |  | |  | |  |  | |  | |  |
|  |  |  | |  | |  |  | |  | |  |
|  |  |  | |  | |  |  | |  | |  |
|  |  |  | |  | |  |  | |  | |  |
|  |  |  | |  | |  |  | |  | |  |
|  |  |  | |  | |  |  | |  | |  |
|  |  |  | |  | |  |  | |  | |  |
|  | | | | | | | | |  | |  |
|  |  |  | |  | |  |  | |  | |  |
|  | | | |  | |  |  | |  | |  |
|  |  |  | |  | |  |  | |  | |  |
| **Alvállalkozó neve** | | | | **Alvállalkozói teljesítés nettó értéke** | | **Alvállalkozói teljesítés áfa értéke** | | | **Alvállalkozói teljesítés bruttó értéke** | |
|  | | | |  | |  | | |  | |
|  | | | |  | |  | | |  | |
|  | | | |  | |  | | |  | |
|  | | | |  | |  | | |  | |
|  | | | |  | |  | | |  | |
|  | | | |  | |  | | |  | |
|  | | | |  | |  | | |  | |
| Teljesítésből alvállalkozókat megillető összeg: | | | |  | |  | | |  | |
|  | | | |  | |  | | |  | |
| Teljesítésből fővállalkozót megillető összeg: | | | |  | |  | | |  | |
| **Alvállalkozói és fővállalkozói teljesítés összesen:** | | | |  | |  | | |  | |
| Alulírott \_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozom, hogy a teljesítésbe bevont alvállalkozók teljesítése  nem haladta  meg a saját (fővállalkozói) teljesítésem arányát. | | | | | | | | | | | | |
|  |  |  | |  | |  |  | |  | |  |
| Alulírott \_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozom, hogy az általam a jelen nyilatkozatban közölt adatok  a valóságnak megfelelnek. | | | | | | | | | | | | |

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

**5. számú melléklet**

**Teljesítésigazolók, kapcsolattartók**

Szerződés teljesítésével kapcsolatban kijelölt kapcsolattartó Megbízó részéről:

|  |  |
| --- | --- |
| Név |  |
| Telefonszám |  |
| Fax |  |
| E-mail cím |  |

Szerződés teljesítésével kapcsolatban kijelölt kapcsolattartó Megbízott részéről:

|  |  |
| --- | --- |
| Név |  |
| Telefonszám |  |
| Fax |  |
| E-mail cím |  |

Teljesítésigazolás (részteljesítésigazolás) kiállítására jogosult személy:

|  |  |
| --- | --- |
| Név |  |
| Beosztás |  |
| Fax |  |
| E-mail cím |  |

1. A megfelelő változatot kérjük kitölteni. [↑](#footnote-ref-1)